**Д О Г О В О Р**

за възлагане на обществена поръчка с предмет: **„Доставка на копирна хартия за нуждите на** **Министерството на енергетиката**

Днес, .....................2020 г., в гр. София, между:

**МИНИСТЕРСТВО НА ЕНЕРГЕТИКАТА /МЕ/**, ЕИК 176789460, с адрес: гр. София, ул. "Триадица" № 8, представлявано от Татяна Секулова – главен секретар, упълномощена със Заповед № Е-РД-16-405/11.05.2017 г. на министъра на енергетиката и Мариела Милева, директор на дирекция „Финанси, управление на собствеността, информационно и комуникационно обслужване“, наричано по-долу „ВЪЗЛОЖИТЕЛ", от една страна,

и

................................................................, със седалище и адрес на управление:............................................................................................................... ................................................................................................................................, ЕИК:………………………, представлявано от *........................................(посочва се качеството на лицето подписващо договора)*, наричано по-долу за краткост **„ИЗПЪЛНИТЕЛ“,** от друга страна,

след проведена процедура по чл. 82, ал. 3 и 4 от Закона за обществените поръчки (ЗОП), във връзка с чл. 4 от сключено Рамково споразумение № СПОР-9/08.06.2020 г. за възлагане на централизирана обществена поръчка с предмет: **„Доставка на копирна хартия за органите на изпълнителната власт и техните администрации“***,* наричано по-нататък „Рамковото споразумение” и Решение № ............... от .......................г. на **ВЪЗЛОЖИТЕЛЯ** за определяне на **ИЗПЪЛНИТЕЛ**, се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши доставка накопирна хартия за нуждите на Министерството на енергетиката, съгласно своето техническо и ценово предложение съдържащо се в СЕВОП, неразделни части от настоящия договор.

**(2)** Копирната хартия по ал. 1 ще бъде наричана по-нататък „**артикули**” или „**стоки**”.

**Чл. 2.** Настоящият договор влиза в сила от датата на подписването му от двете страни до достигане на максималната му стойност, но не по-късно от 08.06.2021 г.

**ІI. КАЧЕСТВО НА СТОКИТЕ И ОПАКОВКА**

**Чл. 3.** Доставяните стоки следва да са оригинални, неупотребявани и да отговарят на условията и изискванията на Рамковото споразумение, техническата спецификация на Централния орган за покупки, техническото и ценово предложение на **ИЗПЪЛНИТЕЛЯ**.

**Чл. 4.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение, в съответствие с посочените в Рамковото споразумение изисквания.

**ІІІ. ЦЕНА И УСЛОВИЯ НА ПЛАЩАНЕ**

**Чл. 5.** **(1)** Цената на договора е в размер на ………………… (*словом*) без ДДС, съгласно ценовото предложение на **ИЗПЪЛНИТЕЛЯ**,неразделна част от договора.

**(2)** Единичните цени за отделните артикулите са окончателни за срока на изпълнение на договора и не подлежат на промяна, освен в предвидените в закона случаи.

**(3)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки и други до мястото за доставка, посочено в чл. 7.

**Чл. 6. (1)** За извършената доставка се съставя двустранен приемо-предавателен протокол, подписан от страните.

**(2)** Цената на артикулите по конкретната заявка се заплаща от **ВЪЗЛОЖИТЕЛЯ** в срок до 30 (тридесет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ;

BIC:…………… ;

IBAN:………………..

**ІV. МЯСТО И СРОКОВЕ НА ДОСТАВКА**

**Чл. 7.** Артикулите, предмет на доставка по този договор се доставят на адрес: гр. София, ул. „Триадица“ № 8**.**

**Чл. 8.** Срокът за доставка на артикулите е до 3 (три) работни дни от подаване на заявка от **ВЪЗЛОЖИТЕЛЯ**.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

3. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без това да пречи на оперативната дейност на **ИЗПЪЛНИТЕЛЯ**.

4. да не приема и върне на **ИЗПЪЛНИТЕЛЯ** артикули, неотговарящи на някои от посочените от **ВЪЗЛОЖИТЕЛЯ** изисквания.

**Чл. 10.** **ВЪЗЛОЖИТЕЛЯТ** е длъжен:

1. да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** артикули по реда и при условията на настоящия договор;

2. да приема доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11.** **ИЗПЪЛНИТЕЛЯТ** има право:

1. да получава цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 12. ИЗПЪЛНИТЕЛЯТ** се задължава:

1. да доставя стока, която съответства по количество, качество, описание и опаковка на посоченото в настоящия договор и на приложената към договора оферта;

2. да доставя стока, която да съответства на изискванията на Техническата спецификация на Централния орган за покупки и техническото предложение, съдържащи се в СЕВОП;

3. да осъществява доставките до мястото по чл. 7 за своя сметка;

4. да отстранява за своя сметка допуснатите недостатъци, грешки и установени дефекти в процеса на изпълнението на договора в срока по чл. 18;

5. да заменя за своя сметка артикули, доставени без опаковка и други изисквания съгласно настоящия договор в срока по чл. 18;

6. да предоставя достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ**

**Чл. 13.** Уведомленията между страните, в това число и заявките за доставка, се извършват в писмена форма.

**Чл. 14.** Упълномощените лица за изпълнение на дейностите по тази договор са както следва:

**за Възложителя: за Изпълнителя:**

име: Галина Орешарска име:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

длъжност: главен експерт длъжност:\_\_\_\_\_\_\_\_\_\_\_\_\_\_\_\_\_\_\_\_

телефон: 02/9263108 телефон:\_\_\_\_\_\_\_\_\_\_\_\_\_\_\_\_\_\_\_\_\_

факс: факс: \_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: g.oresharska@me.government.bg e-mail: \_\_\_\_\_\_\_\_\_\_\_\_\_\_\_\_\_\_\_\_\_\_

адрес: ул. „Триадица“ № 8 адрес:\_\_\_\_\_\_\_\_\_\_\_\_\_\_\_\_\_\_\_\_\_\_\_

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 15.** **(1)** При подписване на договора **ИЗПЪЛНИТЕЛЯТ** предоставя гаранция за изпълнение в размер на 5 % (пет) процента от цената на договора без ДДС.

**(2)** Гаранцията се представя под формата на парична сума, внесена по сметка на **ВЪЗЛОЖИТЕЛЯ**, под формата на банкова гаранция или застрахователна полица, която обезпечава изпълнението чрез покритие на отговорността на **ИЗПЪЛНИТЕЛЯ.**

**(3)**При представяне на банкова гаранция/застрахователна полица, същата трябва да има срок на валидност най-малко 30 дни след изтичане на срока на договора.

**(4)** При точно и пълно изпълнение на договора гаранцията за изпълнение се освобождава /възстановява/ в пълен размер в рамките на 30 (тридесет) календарни дни след изтичане на срока на договора.

### (5) ВЪЗЛОЖИТЕЛЯТ може да се удовлетвори от гаранцията, в случаите, когато в негова полза е възникнало вземане от неизпълнение на задълженията на ИЗПЪЛНИТЕЛЯ.

**(6)** **ВЪЗЛОЖИТЕЛЯТ** има право да задържи гаранцията за изпълнение**,** ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 16.** Обслужването на банковата гаранция/застрахователната полица, таксите и други плащания по нея, банковите преводи, комисионните, както и поддържането на банковата гаранция/застрахователната полица за целия период на действие на договора, са за сметка на **ИЗПЪЛНИТЕЛЯ.**

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 17.** **(1)** Предаването и приемането на доставката на адреса по чл. 7 се извършва с приемо-предавателен протокол. Протоколът следва да съдържа вида и количеството на доставените артикули. От срана на **ВЪЗЛОЖИТЕЛЯ** протоколите се подписват от началника на отдел УС, а в негово отсъствие от служител от отдел УС.

**(2)** Доставките се извършват в рамките на работното време на **ВЪЗЛОЖИТЕЛЯ**.

**X. РЕКЛАМАЦИИ**

**Чл. 18.** В случай, че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени стоките с нови със същите или по-добри характеристики, ако недостатъкът ги прави негодни за използване по предназначение, в срок до 2 (два) дни от уведомлението.

**Чл. 19.** Всички разходи, свързани с подмяната, транспорта и други на некачествени или дефектни стоки са за сметка на **ИЗПЪЛНИТЕЛЯ**.

**ХІ. НЕУСТОЙКИ И ОБЕЗЩЕТЕНИЯ**

**Чл. 20.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от стойността на договора без ДДС.

**Чл. 21.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл.** **22.** При забава в плащането **ВЪЗЛОЖИТЕЛЯТ** дължи неустойка в размер на 0.05 % от дължимата сума за всеки ден закъснение, но не повече от 3 % (три процента) от стойността на договора без ДДС.

**Чл. 23. ВЪЗЛОЖИТЕЛЯТ** има право да прихване дължимите обезщетения и неустойки от сумите дължими на **ИЗПЪЛНИТЕЛЯ** за доставените артикули или от гаранцията за изпълнение.

**ХII. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 24**. **(1)** Настоящият договор се прекратява:

1. с неговото изпълнение;
2. с достигане на определената в чл. 5, ал. 1 стойност;
3. с изтичане на уговорения срок.

**(2)** Договорът може да бъде прекратен:

1. по взаимно съгласие на страните, изразено писмено;

2. безвиновно, с 14-дневно писмено предизвестие от страна на възложителя;

3. при неизпълнение на задълженията на едната страна, изправната страна може да развали договора, при условията и по реда на чл. 87 и 88 от ЗЗД.

**(3)** В случаите по ал. 2, т. 1 и 2 страните подписват и протокол.

**XIII. ДРУГИ УСЛОВИЯ**

**Чл. 25.** Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 26.** Неразделна част от настоящия Договор са следните приложения, намиращи се в СЕВОП:

* Приложение № 1 – Техническа спецификация на Централния орган за покупки;
* Приложение № 2 – Техническо предложение на изпълнителя;
* Приложение № 3 – Ценово предложение на изпълнителя.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**............................ ............................**

**ТАТЯНА СЕКУЛОВА**

*Главен секретар на*

*Министерство на енергетиката*

**…………………………………..**

**МАРИЕЛА МИЛЕВА**

*Директор на дирекция ФУСИКО*